Det var på et hængende hår, høgene vandt deres fjerde kamp i streg, da de søndag eftermiddag spillede mod Herning Blue Fox i Nordjyske Bank Arena. Frederikshavn White Hawks måtte nemlig ud i overtid for at kunne slå rævene fra Herning. Det gæsterne, der kom på måltavlen første gang. 10 minutter inde i første periode lykkedes det Morten Poulsen at komme forbi målmand Tadeas Galansky. I anden periode lykkedes det White Hawks at udligne til 1-1 med otte minutter tilbage af perioden. Tredje periode gav ingen mål, og de to hold måtte ud overtid. Her havde høgene heldet med sig, da Kristian Jensen scorede til 2-1, og sikrede dem to point. På fredag skal høgene igen på isen. Denne gang bliver det i et lokalopgør mod Aalborg Pirates i Gigantium i Aalborg.

Referat:
Høgene skulle ud i overtid for at slå Herning Blue Fox.